વિદેશી ઓબ્ઝર્વરની સાથે વિદેશી પત્રકારો પણ ચૂંટણીનું કવરેજ કરવા પહોંચ્યા છે. તેમની સાથે ઘણા સ્થાનિક લોકોએ નામ ન આપવાની શરતે વાતો કરી છે. એક વ્યક્તિએ કહ્યું કે મને ઓફિસમાંથી કોઈએ પૂછ્યું નહોતું કે મત આપી આવ્યા કે કેમ. પણ મને ખબર છે કાલે ઓફિસમાં જઈશ એટલે મેં મતદાન કર્યું છે કે કેમ તેનો પુરાવો માગશે. મારે નોકરી ટકાવી રાખવી હોય તો મતદાન કરવું પડે એટલે આવ્યો છું. એક લેડી ડોક્ટરને પણ આવો અનુભવ થયો. બપોર સુધી તેઓ મતદાન કરવા ગયા નહોતાં, એટલે ઓફિસમાંથી ફોન આવ્યો કે બધા લોકોએ મતદાન કરી નાખ્યું છે. તમે એક બાકી છો, કેમ હજી ગયાં નથી.